- Den overordnede tanke med inklusion er sådan set, at alle elever skal være sammen, uanset hvor de kommer fra, og hvilke udfordringer og muligheder de har, forklarer Andreas Rasch-Christensen, der er forskningsleder på Via University College og ekspert i inklusion.

Både eksperter, forældre og skoleledere peger på, at der fortsat er store udfordringer med at rumme børn med særlige behov som ADHD og autisme i den almindelige folkeskole.

Læs også : 58 kommuner har skruet ned for specialundervisning til skoleelever

Men i en ny rundspørge foretaget af DR Nyheder blandt 489 folkeskoleledere, svarer 7 ud af 10, at det overordnet set går godt med inklusionen af elever med særlige behov.

Og 6 ud af 10 mener, at det går bedre end for 4 år siden, hvor inklusionsloven lige var trådt i kraft.

Læs også : Skoleledere: Det går godt med at rumme børn med særlige behov

7-årige Ida Aaen Axelsen et succeseksempel på, når det lykkedes en skole at favne en elev med særlige behov. Det mener både Ida Aaen Axelsens forældre og skoledistriktsleder Gert Grysbæk Nygaard.